OpenLLM-France/wikimedia huggingface dataset:
# Linfoma

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Linfoma odolean sortutako gaixotasuna da, zehazki gongoiletan garatutakoa linfozitoetatik.
Minbizi hematologikoa dugu, 1832an Thomas Hodgkinek lehen aldiz deskribatutakoa.

## Sailkapena

Klasikoki bi multzo handitan sailkatu ditugu: Hodgkinen linfoma alde batetik eta ez-Hodgkin linfoma guztiak

## Ann Arborren estadioak

Linfomak lau fasetan egon daitezke, Ann Arbor hirian (Michigan) egindako sailkapen honen arabera:
* I estadioa: Minbizia leku bakar batean kokatuta dago, normalean gongoil batean eta inguruan. Hauxe da faserik .
* II estadioa: Bi eremutan zabalduta dago, elkar banatuta, baina beti ere diafragmaren alde batean, honen gainean edo azpian biak ala biak, alegia.
* III estadioa: Diafragmaren alde bietan zabaldurik, organo bat barne (barea).
* IV estadioa: Organo bat baino gehiago hartuta daude, tartean gibela, hezur-muina edo birikak.

## Tratamendua

Linfoma gehienak tratatu daitezke kimioterapiarekin.

## Kanpo estekak

* (Ingelesez) "The Leukemia & Lymphoma Society"
* (Ingelesez) Lymphoma Research Foundation
* Datuak: Q208414
* Multimedia: Lymphomas / Q208414
# Linford Christie

Linford Cicero Christie (Saint Andrew, Jamaika, 1960ko apirilaren 2a - ) atleta britainiar ohia da.

## Biografia

Jamaikan jaio zen eta bertan hazi zen bere amonaren zaintzapean. Zazpi urterekin Britainia Handira emigratu zuen bere gurasoekin bizitzeko, hauek bost urte lehenago emigratu baitzuten. 19 urterekin atletismoa egiten hasi zen.
1986an, pronostiko guztien aurka, Europako Txapelketako 100 metro libre probako txapelduna izan zen.
1988ko Seulgo Olinpiar Jokoetan, Linfordek zilarrezko domina irabazi zuen 100 metro libre lasterketan, Carl Lewisek irabazi zuena. 1992an, Bartzelonako Olinpiar Jokoetan urrezko domina lortu eta Europako Txapelketa irabazi zuen. 1994tik bere kirol-ibilbidea gain behera etorri zen. 1996ko Atlantako Olinpiar Jokoetan deskalifikatua izan zen baliogabeko bi irteera egiteagatik. 1999an debekatutako substantziak erabiltzeagatik errudun jo zuten. Gertakari horiek bere kirol-ibilbidearen amaiera ekarri zuten.

## Ikus, gainera

* Atleta ezagunen zerrenda

## Kanpo estekak

* Datuak: Q310019
* Multimedia: Linford Christie / Q310019
# Ling Jie

Ling Jie (Hengyang, Hunan, Txina, 1982ko urriaren 22a) Txinako gimnasta artistikoa da, 2000ko txapeldunorde olinpikoa barra asimetrikoetan eta 1999an munduko txapelduna oreka-habean.

## Kirolari ibilbidea
### 1999

Tianjingo 1999ko Munduko Txapelketan, oreka habean lortzen du urrea —Andreea Raducan errumaniarraren eta Olga Roschupkina ukrainarraren aurretik—, eta brontzezko domina asimetrikoetan, Svetlana Khorkina errusiarraren eta Huang Mandan txinatarraren ondoren.

### 2000

Sidney 2000ko Olinpiar Jokoetan, berriz zilarrezko domina eskuratu zuen asimetrikoen proban, Svetlana Khorkina errusiarraren atzetik eta Yang Yun herrikidearen aurretik.

## Erreferentziak

* ↑ Ficha. .
* ↑ Ficha. .

## Kanpo estekak

* Datuak: Q886721
# Ling Sahngo Buda erraldoia

Ling Sahngo Buda Erraldoia (txinera tradizionalez: 靈山大佛; txinera sinplifikatuz: 灵山大佛; pinyinez: Língshān Dà Fó) Wuxi hiritik gertu dago, Jiangsu probintzian, Txinako Herri Errepublikan. Txinako Buda handienetariko bat da eta munduko bederatzigarren estatua handiena da.

## Ezaugarriak

Garaiera 88 metrokoa da eta pisua 700 tonakoa da; brontzez egina dago. Ling Shango estatuak Buda zutik irudikatzen du. Buda Erraldoi honen eraikuntza 1996 bukatu zen. 2008an, estatuaren hego-ekialdean, "Zazpi zigiluen" jauregia eta Budaren jauregia altxatu ziren.

## Galeria

* Ling Shango Budaren jauregia
* Budaren jauregiko barrualdea
* Bost zigiluen jauregia, Ling Shan
* Ling Shan durante el nacimiento de Buda
* Ling Shango Buda Erraldoia
* Ling Shango Budaren Eskua

## Erreferentziak

* ↑ https://www.trip.com/travel-guide/wuxi/lingshan-giant-buddha-75721/
* ↑ https://www.travelchinaguide.com/attraction/jiangsu/wuxi/lingshan-buddha.htm

## Kanpo estekak

* Youtubeko bideoa.
* (Ingelesez): Bidaiaren gida.
* (Ingelesez):Informazioa chinadiscovery webgunean.
* Datuak: Q2520201
* Multimedia: Grand Buddha at Ling Shan / Q2520201
# Linfen

Linfen (txinera sinplifikatuz: 臨汾; pinyineraz: Línfén), Shanxi probintzian kokatutako prefektura mailako hiria da. Guztira, 4.172.000 biztanle inguru dauzka 2007ko erroldaren arabera eta 20.275 kilometro koadroko azalera.

## Banaketa administratiboa

* Yaodu Barrutia (尧都区)
* Houma Hiria (侯马市)
* Huozhou Hiria (霍州市)
* Quwo Konderria (曲沃县)
* Yicheng Konderria (翼城县)
* Xiangfen Konderria (襄汾县)
* Hongtong Konderria (洪洞县)
* Gu Konderria (古县)
* Anze Konderria (安泽县)
* Fushan Konderria (浮山县)
* Ji Konderria (吉县)
* Xiangning Konderria (乡宁县)
* Pu Konderria (蒲县)
* Daning Konderria (大宁县)
* Yonghe Konderria (永和县)
* Xi Konderria (隰县)
* Fenxi Konderria (汾西县)

## Klima

Datu klimatikoak (Linfen (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 4.0 | 7.8 | 13.8 | 21.4 | 26.9 | 31.3 | 32.0 | 30.6 | 25.8 | 19.7 | 11.8 | 5.3 | 19.2 |
| Batez besteko tenperatura minimoa (°C) | −8.2 | −4.5 | 1.2 | 7.7 | 12.7 | 17.9 | 21.2 | 20.2 | 14.3 | 7.3 | −0.3 | −6.1 | 7.0 |
| Pilatutako prezipitazioa (mm) | 3.3 | 5.4 | 16.8 | 26.2 | 37.2 | 55.2 | 119.2 | 91.1 | 57.0 | 36.8 | 15.6 | 4.7 | 468.5 |
| Prezipitazio egunak (≥ 0.1 mm) | 2.2 | 2.8 | 4.6 | 5.6 | 6.4 | 8.8 | 12.0 | 10.0 | 8.6 | 6.4 | 3.8 | 2.0 | 73.2 |
| Iturria: ||||||||||||||

## Ikus, gainera

* Shanxi probintziaren banaketa administratiboa

## Erreferentziak

* ↑ http://www.weather.com.cn/cityintro/101100701.shtml Weather China

## Kanpo estekak

* (Txineraz) Linfen hiriko gobernuaren webgunea.
* Datuak: Q73156
* Multimedia: Linfen / Q73156
# Linfozitosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Linfozitosia odoleko linfozito kopuruaren handiagotzearen ondorioz sortutako asaldura da.
Linfozitoen ohiko kopurua odolean leukozito guztien %20-%40 artean dago. Kopuru hori %40tik gora dagoenean linfozitosi diagnostikatzen da (4.500 linfozito/ml baino gehiago). Umeengan linfozitoen ohiko kopurua altuagoa dela kontuan hartu behar da linfozitosia diagnostikatu aurretik.
Linfozitosiak hiru iturburu izan dezake:
Infekzioek edo gaitz autoimmuneek linfozitosi poliklonala sortu ohi dute, hots, linfozito klon ezberdinen gehiegizko kopurua. Prozesu tumoralek, aldiz, linfozitosi monoklonala eragin ohi dute, linfozitoen klon baten gehiegizko kopurua.
Linfozitoen kopurua ez ezik, beren morfologia aztertzea ere (behaketa mikroskopikoaren bidez) garrantzitsua da, zantzu asko ematen baitu linfozitosiaren jatorriaz.

## Erreferentziak

* ↑ ¿Qué es la linfocitosis? HispaVida

## Kanpo estekak

* Datuak: Q612345
* Multimedia: Lymphocytosis / Q612345
# Linga (Muckle Roe)

Linga (antzinako eskandinavieraz: Lyngey) Eskoziako Shetland uhartediko uharte bat da.

## Kanpo estekak

* Datuak: Q2731963
* Multimedia: Linga, Busta Voe / Q2731963
# Linfokina

Linfokinak zitokina mota bat dira, T linfozitoek jariatutakoak, makrofagoak suspertu eta aktibatzen dituztenak. Zitokina guztien antzera, linfokinek egitura proteikoa dute.
Linfokinak opsonizazioa eragiten dute, opsonina moduan jardunez.
Linfokinen artean interleukina batzuk aipatu behar dira (IL-2, IL-4, IL-5, besteak beste) eta baita gamma-interferoia ere.

## Kanpo estekak

* Datuak: Q9022771
# Linfield F.C.

Linfield F.C. (izen osoa Linfield Football and Athletic Club) Ipar Irlandako futbol talderik garrantzitsuena da, bertako Liga 51 aldiz irabazi baitu, rankingeko bigarren taldearen bikoitza. Glentoran F.C. taldearekin batera Belfast's Big Two izenaz ezagutzen da, bien artean Ipar Irlandako ia txapelketa guztiak irabazi baitituzte.

## Historia

1886an sortu zen Belfast hegoaldeko Sandy Road auzoan baina 1904ean gaur egungo Windsor Parkera aldatu zen taldea. Ulster Spinning Company's Linfield Mill ehungintza lantegiko langileek eratu zuten. "Protestanteen taldea" izan da historian zehar eta jarraitzaileak anti-katoliko sutsuak izan dira. Taldeak katolikoak ez fitxatzeko ohitura izan du beti.
Ipar Irlandako 52 Liga eta 43 Kopa irabazi ditu eta Europan izandako urterik onena 1966-67 denboraldia izan zuen Europako Kopan final laurdenetara iritsi baitzen.
XXI mendean nagusitasun itzela izaten jarraitu du, 2006 eta 2012 artean ia guztia irabazi baitzuen. Bost urtetan titulurik jaso gabe egon ondoren 2016-17 denboraldian Liga eta Kopa irabazi zituen eta ordutik nagusi izan da Ligan.

## Uniformea

* 2016-2018 ||
* 2018-2019 ||
* 2019-2021 ||
* 2021-2023 ||

## Palmaresa
### Ipar Irlandan: 114

* Liga (56): 1891, 1892, 1893, 1895, 1898, 1902, 1904, 1907, 1908, 1909, 1911, 1914, 1922, 1923, 1930, 1932, 1934, 1935, 1949, 1950, 1954, 1955, 1956, 1959, 1961, 1962, 1966, 1969, 1971, 1975, 1978, 1979, 1980, 1982, 1983, 1984, 1985, 1986, 1987, 1989, 1993, 1994, 2000, 2001, 2003–04, 2006, 2007, 2008, 2010, 2011, 2012, 2017, 2019, 2020, 2021, 2022.
* Kopa (44): 1891, 1892, 1893, 1895, 1898, 1899, 1902, 1904, 1912, 1913, 1915, 1916, 1919, 1922, 1923, 1930, 1931, 1934, 1936, 1939, 1942, 1945, 1946, 1948, 1950, 1953, 1960, 1962, 1963, 1970, 1978, 1980, 1982, 1994, 1995, 2002, 2006, 2007, 2008, 2010, 2011, 2012, 2017, 2021.
* Ligako Kopa (10) 1987, 1992, 1994, 1998, 1999, 2000, 2002, 2006, 2008, 2019
* Charity Shield (Superkopa) (4): 1993, 1994, 2000, 2017

## Kanpo estekak

* (Ingelesez) Webgune ofiziala
* Datuak: Q244472
* Multimedia: Linfield F.C. / Q244472
# Les Cabanyes

les Cabanyes Kataluniako udalerria da, Alt Penedès eskualdean eta Bartzelonako probintzian dagoena. 2009ko urtarrilaren 1eko erroldaren arabera 888 biztanle zituen. 1,15 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 379 | 406 | 447 | 414 | 368 | 361 | 350 | 371 | 320 | 411 | 570 | 888 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Les Cabanyesko udalaren webgunea.
* Datuak: Q1228790
* Multimedia: Les Cabanyes / Q1228790
# Les Bâties

Les Bâties Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 84 biztanle zituen.

## Demografia
### Biztanleria

2007an Les Bâties udalerrian erroldatutako biztanleak 84 ziren. Familiak 32 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 12 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 37 etxebizitza zeuden, 33 familiaren etxebizitza nagusia ziren, 2 bigarren erresidentzia ziren eta 2 hutsik zeuden. 36 etxeak ziren eta 1apartamentu bat zen. 33 etxebizitza nagusietatik 31 bere jabearen bizilekua ziren eta 2 alokairuan okupaturik zeuden; 1ek gela bat zuen, 1ek bi zituen, 2 etxek hiru zituzten, 7 etxek lau zituzten eta 22 etxek bost zituzten. 26 etxek euren parking plaza propioa zuten azpian. 14 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Les Bâties udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 4 | 70-74 | 12 |
| 4 | 65-69 | 0 |
| 0 | 60-64 | 0 |
| 4 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 8 |
| 4 | 35-39 | 0 |
| 8 | 30-34 | 4 |
| 0 | 25-29 | 0 |
| 0 | 20-24 | 4 |
| 8 | 15-19 | 0 |
| 0 | 10-14 | 0 |
| 0 | 5-9 | 8 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 46 ziren, horien artean 39 aktiboak ziren eta 7 inaktiboak ziren. 39 pertsona aktiboetatik 32 lanean zeuden (19 gizon eta 13 emakume) eta 6 langabezian zeuden (3 gizon eta 3 emakume). 7 pertsona inaktiboetatik 5 erretiraturik zeuden, 1 ikasten zegoen eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra margolaria zen.
2000. urtean Les Bâties udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q835663
* Multimedia: Les Bâties / Q835663
# The Lazarus Project (telesaila)

The Lazarus Project britainiar zientzia-fikziozko telesaila da, Joe Bartonek Sky Max and TNTrentzat sortua.

## Sinopsia

Oharra: Atal honek istorio osoa edo amaiera argitzen du.
Sekretupeko erakunde bat da istorio honetako ardatza. Tragedia masiboak eragozteko eta denboran atzera egiteko gaitasuna du. Gizon bakarti bat bertan lanean hasi berria da.

## Aktoreak

* Paapa Essiedu: George
* Anjli Mohindra: Archie
* Rudi Dharmalingam: Shiv
* Charly Clive: Sarah
* Caroline Quentin: Elisabeth 'Wes' Wesley
* Tom Burke: Rebrov
* Brian Gleeson: Ross
* Vinette Robinson: Janet
* Alec Utgoff: Rudy

## Erreferentziak

* ↑ «The Lazarus Project» Berria 2023-01-21 CC BY-SA 4.0 lizentziapean.

## Kanpo estekak

* Datuak: Q106993511
# The Legend of Billie Jean

The Legend of Billie Jean (euskaraz Billie Jeanen Kondaira), 1985eko Matthew Robbins estatubatuarrak zuzendutako drama film bat da. Helen Slater, Keith Gordon, Christian Slater, Richard Bradford eta Peter Coyote aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Texas, Billie Jean Davy (Helen Slater) Corpus Christi udalerrian dirurik gabe bizi den neska gazte bat da. Egun batez, ilea moztu eta "legezkanpo" bizitzen hasiko da, Binx (Christian Slater) anaia eta lagunekin batera gizartearen aurka matxinatuz.

## Aktoreak

* Helen Slater: Billie Jean
* Keith Gordon: Lloyd
* Christian Slater: Binx
* Richard Bradford: Pyatt
* Peter Coyote: Ringwald tenientea
* Martha Gehman: Ophelia
* Yeardley Smith: Putter
* Barry Tubb: Hubie
* Dean Stockwell: Muldaur

## Kanpo estekak

* IMDBko fitxa irakurgai (Ingelesez)
* Datuak: Q185064
* Multimedia: The Legend of Billie Jean / Q185064
# The Leftovers

The Leftovers (Geratu zirenak) Damon Lindelofek eta Tom Perrottak HBO kanalerako sortutako telesail estatubatuarra da. Izenburu bereko Perrottaren nobelan oinarrituta dago. Atal pilotua Lindelofek eta Perrottak idatzi zuten eta Peter Bergek zuzendu zuen. Justin Theroux, Carrie Coon, Amy Brenneman, Christopher Eccleston, Liv Tyler eta Chris Zylka dira telesaileko protagonistak, eta Estatu Batuetan estreinatu zuten, 2014ko ekainaren 29an.
Hiru denboraldi grabatu ziren eta rating-etan AEBetan maila ertainak lortu zituen arren, kultuko jarraipen nahiko zabala lortu zuen munduan.

## Argumentua

* Oharra: Atal honek istorio osoa edo amaiera argitzen du.
Bat-batean munduko biztanleriaren %2a desagertu egiten da. Inork ez daki non dauden eta zer gertatu den. Desagerturiko pertsonak horiek non dauden... Pista argirik ez da ageri atalak aurreratu ahala, baina garrantzitsuena geratu direnak dira (izenburuko leftovers horiek), gainerako %98 horiek alegia. Nola birmoldatuko dute bizitza, maite dituzten pertsonak ondoan izan gabe.

## Erreferentziak

* ↑ Tráiler de 'The Leftovers', la nueva serie de Damon Lindelof para HBO. Fotogramas.es. Consultado el 10 de abril de 2015.
* ↑ Goldberg, Lesley (12 de abril de 2013). "Peter Berg to Direct, Produce Damon Lindelof's HBO Pilot 'The Leftovers'". The Hollywood Reporter. Consultado el 10 de abril de 2015.
* ↑ «"The Leftovers": aireratzen ari diren telesailen artean, onena» Ikusi makusi, zer ikusi? 2015-11-18 (Noiz kontsultatua: 2022-01-25).

## Kanpo estekak

* Datuak: Q16468818
* Multimedia: The Leftovers / Q16468818
# The Legend of Prince Valiant

The Legend of Prince Valiant (euskaraz Printze Ausartaren Kondaira), AEBetako fantasia eta abenturazko marrazki bizidun telesail bat da. Harold Foster kanadar-estatubatuarraren Prince Valiant fikziozko pertsonaiaren komikietan oinarritua dago.
Jatorriz, 1991ko irailaren 3tik 1993ko ekainaren 25era The Family Channel katean aireratu zen. Denera 2 denboraldi eta 65 atal izan zituen.

## Atalak

# -Ingelesezko izenburua (Euskarazko itzulpena)
01-The Dream (Ametsa) 02-The Journey (Bidaia) 03-The Blacksmith's Daughter (Errementariaren alaba) 04-The Kidnapping (Bahiketa) 05-The Trust (Konfidantza) 06-The Finding of Camelot (Kameloten topaketa) 07-The Gift (Dohaitza) 08-The Singing Sword (Ezpata abeslaria) 09-The Trust Betrayed (Un traidor en Camelot) 10-The Secret Of Perilous Garde (Gotorleku arriskutsuaren sekretua) 11-The Dawn Of Darkness (Iluntasunaren egunsentia) 12-The Visitor (Bisitaria) 13-The Trap (Tranpa) 14-The Return (Itzulera) 15-The Awakening (Esnatzea) 16-The Turn Of The Wheel (Gurpilaren bira) 17-The Competitor (Lehiatzailea) 18-The Road Back (Itzulbidea) 19-The Fist Of Iron (Burdinezko ukabila) 20-The Waif (Alproja) 21-The Guardian (Zaindaria) 22-The Battle Of Greystone (Greystoneko gudua) 23-The Reunion (Topaketa) 24-The Choice (Erabakia) 25-The Triumph (Garaipena) 26-The Dream Come True (Ametsa egi egina) 27-The Lost (Galdua) 28-The Beggar (Behartsua) 29-The Black Rose (Larrosa beltza) 30-The Deception (Nahigabea) 31-The Cursed (Madarikatua) 32-The Flute (Txirula) 33-The Color Of Honor (Ohorearen kolorea) 34-The Traitor (Traidorea) 35-The Tree (Zuhaitza) 36-The Crossbow (Balezta) 37-The Lesson Twice Learned (Bi aldiz ikasitako lekzioa) 38-The Princess Aleta (Aleta printzesa) 39-The Voyage (Bidaia) 40-Mordred's Return (Mordreden itzulera) 41-The Rescue (Erreskatea) 42-The Parting (Abiatzea) 43-Peace On Earth (Bakea Lurrean) 44-Empty Justice (Justizia hutsala) 45-The Rival (Arerioa) 46-The Walls Of Tyranny (Zapalkuntzaren harresiak) 47-The Jubilee (Urteurrena) 48-The Treaty (Ituna) 49-The Blackest Poison (Pozoietan beltzena) 50-The Hero (Heroia) 51-The Vision (Ikuskaria) 52-The Shadows Of Destiny (PAtuaren itzalak) 53-The Eyes Of The Serpent (Sugearen begiak) 54-The Spirit Of Valor (Kemenaren espiritua) 55-The Aurora (Goizargia) 56-The Burning Bridge (Zubia sutan) 57-The Sage (Aholkularia) 58-The Song Of Valor (Kemenaren abestia) 59-The Ring Of Truth (La sortija verdadera) 60-A Light In The Dark (Argi bat iluntasunean) 61-The Ghost (Mamua) 62-A New Dawn (Egunsenti berria) 63-The Death Of Arthur (Arturren heriotza) 64-The Gathering Storm (Ekaitza badator) 65-The Hinge Of Fate (Patuaren ardatza)

## Kanpo estekak

* IMDBko fitxa irakurgai (Ingelesez)
* The Legend of Prince Valiant telesailaren hasierako sarrera eta doinua ikusgai eta entzungai, Youtube.com (Ingelesez)
* Datuak: Q1507323
# The Legend of Zelda

The Legend of Zelda (japonieraz: ゼルダの伝説, Zeruda no Densetsu) - euskaraz: «Zeldaren kondaira»- Shigeru Miyamoto eta Takashi Tezuka diseinatzaileek sortutako eta Nintendok garatutako akzio-abenturazko bideo-joko bat da, enpresa hau nazioarteko banaketaz ere arduratzen delarik. Bere tituluetan zehar Link gerlariaren abentura heroikoak kontatzen dira, arriskuei aurre egin behar diena eta asmakizunak asmatu behar dituena, Zelda printzesa askatzeko, Ganondorf garaitzeko eta bere bizilekua den Hyrule erresuma salbatzeko funtsezko helburuekin.
The Legend of Zelda izeneko lehen bideo-jokoa salgai jarri ondoren, sail honek ospe handia lortu du, bideo-jokoen industrian aldeko kritika ugari ere jasoz, nazioarte mailan arrakasta komertzial handia bihurtuz (2010era arte, sail honetako saldutako aleak 59 milioitan kalkulatzen dira). Saileko jokorik berriena The Legend of Zelda: Spirit Tracks da, 2009ko abenduak 7an salgai jarri zena Ameriketako Estatu Batuetan eta urte horretako abenduak 11n Europan. Urte horren erdialde inguruan, Miyamotok The Legend of Zeldaren joko berri bat (Wii kontsolarentzat) prestatzen ari zela adierazi zuen, eta iraultzailea izango dela, wiimotionplus erabiltzeko aukerarekin, prozesuan horri dagokion diseinu artistikoaren marrazki bat erakutsiz. 2010 erdialdean, E3 izeneko urteroko gertakarian zehar, saileko hurrengo jokoaren izena adierazi zen: The Legend of Zelda: Skyward Sword, 2011n estreinatuko dela baieztatuz. Gainera, gertakari horretan bertan, laster The Legend of Zelda: Ocarina of Time 3D salgai jarriko zela iragarri zen, Ocarina of Time izeneko jokoaren bertsio berri bat, hiru dimentsiotako grafikoekin, Nintendo 3DS kontsola eramangarriarentzat. Nintendoren arabera, joko hau 2011ko ekainean estreinatuko da.
Joko gehienen istorioen jarraipen kronologikoa biziki eztabaidatua izan da denboran zehar. The Legend of Zeldaren jarraitzaileetakoren batzuk jokoen kronologia zalantzan jarri dute, tituluren batzuen arteko loturarik topatzerik ez baitute lortu. 2003an, Miyamotok saga honen kronologia osoa xeheturik duen "dokumentu giltzarri" bat dagoela adierazi zuen. Dokumentu hori existitzen bada, Eiji Aonumaren ordenagailu pertsonalean egongo litzateke, frankiziaren arduradunetako bat dena, eta erabat konfidentzialtzat hartua izango litzatekeena.

## Kanpo estekak

* Datuak: Q12393
* Multimedia: The Legend of Zelda / Q12393
# The Layover (filma)

The Layover 2017ko William H. Macy estatubatuar zinema zuzendariaren film komikoa da. Alexandra Daddario, Kate Upton, Matt Barr, Matt L. Jones, Rob Corddry, Kal Penn eta Molly Shannon aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Kate eta Meg Seattlen bizi diren bi lagun dira. Behea jo ondoren, oporrak hartzea erabakiko dute. Tamalez, urakan bat dela eta, Floridara bidean dagoen bere hegazkinak St. Louisen lur hartuko du eta emakumeek elkarren aurka hasiko dira bidean ezagutu duten gizon baten arreta lortzeko.

## Aktoreak

* Alexandra Daddario: Kate Jeffries
* Kate Upton: Meg
* Matt Barr: Ryan
* Matt L. Jones: Craig
* Rob Corddry: Stan Moss
* Kal Penn: Anuj
* Molly Shannon: Nancy
* Jennifer Cheon: Genevieve
* Eric Gibson: Demarius
* Carrie Genzel: bezeroa

## Kanpo estekak

* Datuak: Q19881294